2020. gada 25. augustā Noteikumi Nr. 541

Rīgā (prot. Nr. 50 20. §)

**Grozījums** **Ministru kabineta 2012. gada 13. marta noteikumos Nr. 172 "Noteikumi par uztura normām izglītības iestāžu izglītojamiem,**

**sociālās aprūpes un sociālās rehabilitācijas institūciju klientiem un ārstniecības iestāžu pacientiem"**

Izdoti saskaņā ar

Pārtikas aprites uzraudzības

likuma 19. panta 3.1 daļu

Izdarīt Ministru kabineta 2012. gada 13. marta noteikumos Nr. 172 "Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem" (Latvijas Vēstnesis, 2012, 43. nr.; 2013, 246. nr.; 2015, 155. nr.; 2016, 26. nr.; 2017, 51. nr.; 2018, 168. nr.) grozījumu un papildināt noteikumus ar 5.2 punktu šādā redakcijā:

"5.2 Vispārējās pamatizglītības, vispārējās vidējās izglītības un profesionālās izglītības iestādes līdz 2020. gada 31. decembrim pusdienu ēdienkartē var iekļaut tikai pamatēdienu, nodrošinot šo noteikumu 2. pielikuma 1. un 2. punktā norādītās enerģētiskās vērtības un uzturvielu normas, kā arī šā pielikuma 3. punktā pusdienām paredzēto enerģētiskās vērtības un uzturvielu daudzumu."

Ministru prezidents A. K. Kariņš

Veselības ministre I. Viņķele